Arhoff medvirkede allerede som barn i skolekomedier på [[Birkerød Kostskole]], hvorfra han tog sin studentereksamen i 1913 og begyndte efter at have opgivet et jurastudium som elev på [[Dagmarteatret]] hvor han var fra [[1914]] til [[1917]]. Han debuterede i [[1916]] i "Støvlet Kathrine". Efter 1 års provinsturné kom han til [[Odense Folketeater]] i [[1918]] og arbejdede der til [[1922]]. Fra 1922 til [[1926]] var han ved [[Bonbonnieren]]. Senere fik han engagement ved [[Tivoli Sommerteater]] og medvirkede her i adskillige folkelige forestillinger. Dette førte til et samarbejde med [[Robert Storm Petersen]] – et samarbejde, der under betegnelsen [[Storm og stille]], kom til at vare i næsten fem år.
Fra [[1925]] var han en af de første medvirkende i [[Co-Optimisterne]]s forestillinger, som var et showbegreb i tiden. Derefter tilknyttedes han som revyskuespiller i [[1930'erne]] og begyndelsen af [[1940'erne]] til [[Apollo Teatret]], hvor han blandt andre spillede sammen med [[Liva Weel]] og [[Marguerite Viby]].
Personbillede_savnes Kunst